Пушкіны

Пу́шкіны () — расійскі дваранскі род. Род занесены ў VI частку радаводных кніг Кастрамской, Маскоўскай і Наўгародскай губерняў.

Род паходзіць ад легендарнага выхадца «з немец» мужа сумленнага Радшы. Некаторыя даследчыкі атаясамляюць яго з Ратмірам, служкам Аляксандра Неўскага. Таксама адным з продкаў роду лічаць наўгародскага віцязя Гаўрылу Алексіча, яшчэ аднаго паплечніка Неўскага. Іх нашчадак у 7-м калене, Рыгор Аляксандравіч, празваны «Гармата», быў родапачынальнікам Пушкіных. Аб службе родапачынальніка нічога невядома, але паколькі адзін з яго сыноў быў баярынам, Рыгор быў выдатным служылым чалавекам, які валодаў вялікімі вотчынамі.

 Галіны 
Род досыць рана падзяліўся на мноства галін, шматлікія з якіх схуднелі. Ад пятага з 7 сыноў родапачынальніка пайшлі 5 асноўных галін роду:

 Старэйшая галіна Пушкіных (наўгародская), нашчадкі Аляксандра Рыгоравіча Пушкіна;
 Баярцавы;
 Шарапавы;
 Сярэдняя галіна Пушкіных, нашчадкі Мікіты Рыгоравіча Пушкіна;
 Курчавы;
 Ражновы;
 Уліціны-Пушкіны, нашчадкі Васіля Рыгоравіча Уліты;
 Мусіны-Пушкіны;
 графы Мусіны-Пушкіны;
 Мусін-Пушкін, Апалос Апалосавіч;
 Калагрывавы;
 Павадовы;
 Бабрышчавы-Пушкіны;
 Шаферыковы-Пушкіны;
 Таварковы, нашчадкі Фядора Рыгоравіча Таварка;
 Малодшая галіна Пушкіных, нашчадкі Канстанціна Рыгоравіча Пушкіна.

Адгалінаваннем роду таксама лічацца Ждан-Пушкіны.

 Найбольш вядомыя 
 Васіль Цімафеевіч, ездзіў у 1495 у Вялікае Княства Літоўскае ў свіце вялікай князёўны Алены Іванаўны.
 Астафій Міхайлавіч Пушкін быў паслом у Рэч Паспалітую (1581), вёў перамовы з Пасевінам, у 1592 быў пасланы ў Нарву для перамоў са шведскімі пасламі, пры Гадунове ўзведзены ў думныя дваране і прызначаны ваяводам у Табольск (? — 1602).
 Іван Міхайлавіч Вялікі (? — 1612) быў маскоўскім лоўчым і думным дваранінам
 Мікіта Міхайлавіч (? — 1622) — акольнічы
 Гаўрыіл Рыгоравіч Пушкін — сакольнічы ў Лжэдзмітрыя І;
 Рыгор Гаўрылавіч Пушкін (? — 1656), сын папярэдняга, улюбёнец цара Аляксея Міхайлавіча, быў намеснікам ніжагародскім, паслом у Рэч Паспалітую (1650), баярынам і аружэйнічым.
 Мацвей і Якаў Сцяпанавічы, пляменнікі папярэдняга, былі баярамі пры Пятры Вялікім; з іх першы за ўдзел у змове сасланы ў Енісейск, а сын яго Фядор пакараны.

Галіна, з якой паходзіў Аляксандр Пушкін, вылучылася ў сярэдзіне XVI ст.; члены гэтай — малодшай у родзе — галіны не падымаліся вышэй звання стольніка, і толькі Іван Фёдаравіч Кукіш быў акольнічым.

 Радавод 
 Рыгор Аляксандравіч Пушкін
  │
  ├──>Аляксандр 
  │       └─>Старэйшая галіна Пушкіных
  │
  ├──>Мікіта
  │       └─>Сярэдняя галіна Пушкіных
  │
  ├──>Васіль Уліта
  │       └─>Уліціны-Пушкіны
  │
  ├──>Фёдар Таварак
  │       └─>Таваркавы
  │
  ├──>Канстанцін
  │       └─>Малодшая галіна Пушкіных
  │
  ├──>Андрэй, бяздзетны
  │
  └──>Іван, бяздзетны

 Спасылкі 
 Генеалогія Пушкіных